АҞӘА, хәажәкыра 14 — Sputnik. Ателеканал RT адыркыр Британиатәи амассатә информациа ахархәагақәа Урыстәыла русура аанкылахоит ҳәа аҳәамҭа ҟалҵеит Урыстәыла Адәныҟатәи аусқәа рминистрра аофициалтә хаҭарнак Мариа Захарова. Абри атәы аанацҳауеит РИА Новости.
"Иаразнакы исҳәар сылшоит: ателеканал RT адыркыр, иарбанызаалак Британиатәи АИХ-қәа Урыстәыла русура аанкылахоит", — ҳәа азгәалҭеит Урыстәыла Адәныҟатәи аусқәа рминистрра аофициалтә хаҭарнак Мариа Захарова, ателеканал "Россия 1" апрограмма "60 минут" аефираҿ данықәгылоз.
Англиатәи парламентарицәақәак британиатәи аиҳабыра рахь ааԥхьара ҟарҵеит ателеканал RT аганахь ала ауснагӡатә ԥкқәа мҩаԥыргарц,
Британиа ду аусуразы алицензиа амхраҟынӡа. Аԥыза-министр Меи уи аҭак ҳәа макьаназ акгьы ҟалымҵацт, апарламентарицәеи сареи абри аус ҳалацәажәоит ҳәа азгәалҭеит ауп.